

Izlazi prema potrebi Broj 19 Godina LVII. Karlovac, 17. listopada 2024.

**GRADONAČELNIK**

**GRADA KARLOVCA str.**

209. ODLUKA o osnivanju Radne skupine za programiranje/ustrojavanje

buduće ustanove Hrvatski dom 1781.

210. ODLUKA o razrješenju i imenovanju ravnateljice Dječjeg vrtića Karlovac 1781.

211. ODLUKA o dvanaestim izmjenama i dopunama Plana nabave Grada Karlovca

za 2024. godinu 1782.

212. RJEŠENJE o imenovanju Povjerenstva za rješavanje prigovora na naplatu

parkiranja i pauk službu 1783.

**UPRAVNI ODJEL ZA PROSTORNO UREĐENJE**

**I POSLOVE PROVEDBE DOKUMENATA**

**PROSTORNOG UREĐENJA**

213. ISPRAVAK Odluke o donošenju IV. Izmjena i dopuna Generalnog urbanističkog

Plana Grada Karlovca 1784.

**AUTOTRANSPORT**

**KARLOVAC**

214. OPĆI UVJETI isporuke Usluge komunalnog linijskog prijevoza putnika na

podrućju grada Karlovca 1786.

**GRADONAČELNIK**

**GRADA KARLOVCA**

**209.**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 44. i 98. Statuta Grada Karlovca (Glasnik Grada Karlovca broj 9/21 – potpuni tekst, 10/21) gradonačelnik Grada Karlovca donio je dana 1.9.2024. godine sljedeću

O D L U K U

o osnivanju Radne skupine za programiranje/ustrojavanje buduće ustanove Hrvatski dom

I.

Ovom Odlukom imenuju se članovi Radne skupine za programiranje/ustrojavanje buduće ustanove Hrvatski dom.

Za članove Radne skupine imenuju se:

1.Draženka Sila – Ljubenko, Upravni odjel za društvene djelatnosti

2.Viktorija Dukovac, Ministarstvo prostornog uređenja, graditeljstva i državne imovine

3.Kristina Benko, Upravni odjel za gradnju i zaštitu okoliša

4.Valentina Ribar, Upravni odjel za društvene djelatnosti

5.Milivoj Juras, Gradsko kazalište „Zorin dom“

6.Ivan Gojmerac, Kino Edison, multimedijski centar za kulturno-turističke sadržaje

7.Denis Mikšić, Kaoperativa

8.Aleksandra Podrebarac, Centar za mlade Grabrik

9.Karlo Kučan, gradski vijećnik

10.Irena Šegavić Čulig, Upravni odjel za društvene djelatnosti

II.

Zadužuju se svi Upravni odjeli i Službe Grada Karlovca za ustupanje potrebnih informacija i suradnju.

Radna skupina može prema potrebi kooptirati i nove članove.

III.

Ova Odluka stupa na snagu danom donošenja, a objavit će se u „Glasniku Grada Karlovca“.

GRADONAČELNIK

KLASA: 024-02/24-01/90

URBROJ: 2133-1-10-03/01-24-1

Karlovac, 1.9.2024.

GRADONAČELNIK

Damir Mandić, dipl.teol., v.r.

**210.**

Na temelju članka 39. i 40. Zakona o ustanovama (Narodne novine br. 76/93, 29/97, 47/99, 35/08, 127/19, 151/22), članka 37. stavka 4. i 6. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22, 101/23), članka 54. Statuta Dječjeg vrtića Karlovac te članka 44. i 98. Statuta Grada Karlovca (Glasnik Grada Karlovca broj 9/2021-potpuni tekst, 10/22) gradonačelnik Grada Karlovca je dana 27. rujna 2024. godine donio sljedeću

**O D L U K U**

**o razrješenju i imenovanju ravnateljice Dječjeg vrtića Karlovac**

**I.**

Danka Pavletić, prof. rehabilitator, iz Karlovca, Braće Gojak 179, razrješuje se dužnosti ravnateljice Dječjeg vrtića Karlovac, istekom četverogodišnjeg mandata, s danom 14. listopada 2024. godine.

**II.**

Danka Pavletić, prof. rehabilitator, iz Karlovca, Braće Gojak 179, imenuje se na dužnost ravnateljice Dječjeg vrtića Karlovac, na mandat od 5 (pet) godina, počevši s danom 15. listopada 2024. godine.

**III.**

Ova Odluka stupa na snagu danom donošenja, a objaviti će se u Glasniku Grada Karlovca.

Obrazloženje

Ravnateljici Dječjeg vrtića Karlovac, Danki Pavletić, istječe četverogodišnji mandat dana 14. listopada 2024. godine te je stoga Upravno vijeće Dječjeg vrtića Karlovac na temelju članka 40. i 41. Zakona o ustanovama (Narodne novine br. 76/93, 29/97, 47/99, 35/08, 127/19, 151/22), članka 37. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22, 101/23), članka 54. Statuta Dječjeg vrtića Karlovac i Odluke Upravnog vijeća od 26. kolovoza 2024. godine objavilo natječaj za izbor i imenovanje ravnatelja, na mandat od 5 (pet) godina.

Javni natječaj je trajao od 28. kolovoza do 12. rujna 2024. godine, a objavljen je u službenom glasilu Republike Hrvatske, Narodne novine br. 101/24, te na mrežnim stranicama Dječjeg vrtića Karlovac.

Na natječaj je pristigla jedna prijava – prijava kandidatkinje Danke Pavletić, rođene 31. ožujka 1978. godine, s prebivalištem na adresi Braće Gojak 179, Karlovac.

Upravno vijeće je utvrdilo kako je prijava uredna, pravovremeno podnesena, sadrži sve tražene podatke i priloge navedene u natječaju i ispunjava uvjete natječaja te je na svojoj 41. sjednici održanoj dana 24. rujna 2024. godine jednoglasno donijelo Odluku kojom izvršnom tijelu osnivača, Gradonačelniku Grada Karlovca, predlaže donošenje odluke o izboru i imenovanju Danke Pavletić, prof. rehabilitator, na dužnost ravnatelja ustanove Dječji vrtić Karlovac, na mandat od 5 (pet) godina.

Slijedom navedenog odlučeno je kao u izreci ove Odluke.

Uputa o pravnom lijeku:

Protiv ove Odluke nije dopuštena žalba, ali se može podnijeti tužba Općinskom sudu u Karlovcu u roku od 15 dana od dana primitka ove Odluke. Osoba koja je podnijela prijavu na natječaj može tužbom pobijati Odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.

GRADONAČELNIK

KLASA: 601-02/24-01/01

URBROJ: 2133-1-10/02-24-2

Karlovac, 27. rujna 2024. godine

GRADONAČELNIK

Damir Mandić, dipl.teol., v.r.

**211.**

Na temelju članaka 28. Zakona o javnoj nabavi (Narodne novine 120/16 i 114/22) , članka 2. i članka 3. Pravilnika o planu nabave, registru ugovora, prethodnom savjetovanju i analizi tržišta o javnoj nabavi (NN 101/2017, NN 144/2020) i članka 44. i članka 98. Statuta Grada Karlovca (Glasnik Grada Karlovca br. 7/09,8/09,3/13,6/13, 1/15-pročišćeni tekst, 3/18, 13/18, 6/20, 4/21, 9/21 - potpuni tekst i 10/22) Gradonačelnik grada Karlovca 10. listopada 2024. godine donosi

ODLUKU

o dvanaestim izmjenama i dopunama Plana nabave Grada Karlovca za 2024. godinu

I.

Gradonačelnik Grada Karlovca donosi Dvanaeste izmjene i dopune Plana nabave Grada Karlovca za 2024. godinu.

II.

Plan nabave za 2024. godinu i sve njegove kasnije promjene Grad Karlovac kao javni naručitelj objavit će u Elektroničkom oglasniku javne nabave Republike Hrvatske (u daljnjem tekstu EOJN RH) u roku od osam (8) dana od donošenja ili promjene.

III.

Objavljeni Plan nabave i sve njegove kasnije promjene javno su dostupne u EOJN RH najmanje do lipnja sljedeće godine. EOJN RH pohranjuje objavljene planove nabave najmanje šest (6) godina od objave.

IV.

Ova Odluka stupa na snagu danom donošenja, a objavit će se u Glasniku Grada Karlovca bez privitka.

GRADONAČELNIK

KLASA: 024-02/24-01/06

URBROJ: 2133-01-12/03-24-13

Karlovac, 10. listopad 2024. godine

GRADONAČELNIK

Damir Mandić, dipl.teol., v.r.

**212.**

Na temelju članka 10. Zakona o zaštiti potršača (Narodne novine br. 19/22 i 59/23) te članaka 44. i 98. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – pročišćeni tekst, 3/18, 6/20, 4/21, 8/21, 9/21-potpuni tekst i 10/22), Gradonačelnik Grada Karlovca donosi sljedeće

RJEŠENJE

o imenovanju Povjerenstva za rješavanje prigovora na naplatu parkiranja i pauk službu

I.

U Povjerenstvo za rješavanje prigovora na naplatu parkiranja i pauk službu imenuju se:

1. Tihomir Jarnjević – za predsjednika,

2. Đurđica Lišnjić – za zamjenika predsjednika,

3. Željko Pakšec – za člana,

II.

Povjerenstvo iz točke I. ovog Rješenja je prvostupanjsko tijelo koje odlučuje o prigovorima potrošača koje se odnose na javnu uslugu parkiranja na uređenim javnim površinama te uslugu pauk službe.

Povjerenstvo je dužno u roku od 15 dana od dana zaprimanja prigovora, na temelju prikupljnih podataka, donijeti odluku o prigovoru potrošača.

III.

Stručne i administrativno-tehničke poslove za Povjerenstvo obavljat će tajnica povjerenstva Sanda Franjković, stručna suradnica za financije i administraciju u Službi – Vlastitom pogonu grada za obavljanje komunalne djelatnosti.

IV.

Ovo Rješenje stupa na snagu danom donošenja, a objavit će se u Glasniku Grada Karlovca.

GRADONAČELNIK

KLASA: 363-06/24-04/03

URBROJ: 2133-1-03/02-23-2

Karlovac, 08. listopada 2024. godine

GRADONAČELNIK

Damir Mandić, dipl.teol., v.r.

**UPRAVNI ODJEL ZA PROSTORNO UREĐENJE**

**I POSLOVE PROVEDBE DOKUMENATA**

**PROSTORNOG UREĐENJA**

**213.**

Nakon izvršene usporedbe sa izvornim tekstom Konačnog prijedloga IV. Izmjena i dopuna Generalnog urbanističkog plana Grada Karlovca, na koji je dano pozitivno Mišljenje Javne ustanove Zavoda za prostorno uređenje Karlovačke županije**,** u kojem su utvrđene pogreške u Odluci o donošenju IV. Izmjena i dopuna Generalnog urbanističkog plana Grada Karlovca usvojene na 40. sjednici Gradskog vijeća Grada Karlovca održanoj 26. rujna 2024. godine objavljene u Glasniku Grada Karlovca broj 17/2024, te se daje

I S P R A V A K

Odluke o donošenju IV. Izmjena i dopuna Generalnog urbanističkog Plana Grada Karlovca

**I.**

Gradsko vijeće Grada Karlovca na 40. sjednici održanoj 26. rujna 2024. godine donijelo je Odluku o donošenju IV. izmjena i dopuna Generalnog urbanističkog plana Grada Karlovca (Glasnik Grada Karlovca broj 17/24 od 27. rujna 2024.) – u daljnjem tekstu Odluka.

Nakon usporedbe sa izvornim tekstom Konačnog prijedloga IV. Izmjena i dopuna Generalnog urbanističkog plana Grada Karlovca u kojem su utvrđene određene pogreške u tekstu Odluke te na kartografskim prikazima, u odnosu na tekst i kartografske prikaze, a za koje je dobiveno pozitivno mišljenje Javne ustanove Zavoda za prostorno uređenje Karlovačke županije, ovim Ispravkom ispravljaju se iste.

**II.**

U Članku 92. Odluke, koji je sadržavao izmjenu članka 153. Pročišćenog teksta Generalnog urbanističkog plana Grada Karlovca (GGK 15/19) potrebno je umjesto teksta stavka (6);

„ (6) U obuhvatu Plana nalaze se sljedeći važeći podrobniji planovi za koje se predlaže provođenje procedure stavljanja van snage donošenjem ovog Plana, odnosno neposredna provedba GUP-a detaljnošću urbanističkog plana uređenja:

A. UPU ''Banija - Kupa I'' (GGK 13/10)

B. DPU ''Luščić 1'' (GGK 17/07)

C. PUP ''Luščić'' (SNOK 4/89, 1/91 i GGK 7/96, 4/04, 17/07, 4/08, 06/08) – dio (Luščić 4.)

D. PUP "Banija - Ilovac III. etapa'' (SNOK 11/87, 9/89, 10/90 i GGK 7/04, 6/05)

E. PUP ''Banija - Ilovac II. etapa'' (SNOK 11/87 i GGK 9/06) – dio““

**stajati tekst;**

„ (6) U obuhvatu Plana nalaze se sljedeći važeći podrobniji planovi za koje se predlaže provođenje procedure stavljanja van snage donošenjem ovog Plana, odnosno neposredna provedba GUP-a detaljnošću urbanističkog plana uređenja;

A. UPU ''Banija - Kupa I'' (GGK 13/10)

B. DPU ''Luščić 1'' (GGK 17/07)

C. PUP ''Luščić'' (SNOK 4/89, 1/91 i GGK 7/96, 4/04, 17/07, 4/08, 06/08) – dio (Luščić 4.)

D. PUP "Banija - Ilovac III. etapa'' (SNOK 11/87, 9/89, 10/90 i GGK 7/04, 6/05)

E. PUP ''Banija - Ilovac II. etapa'' (SNOK 11/87 i GGK 9/06) – dio“

F. UPU - a „Industrijska zona - Jug - Mala Švarča (GGK 10/16) – dio“.“

**III.**

U članku 95. Odluke, koji je sadržavao izmjenu članka 156. Pročišćenog teksta Generalnog urbanističkog plana Grada Karlovca (GGK 15/19) potrebno je umjesto teksta stavka (10) alineje 1.;

„ (10) **UPU “Nazorova**” (10)

* Prostorno – plansko rješenje treba temeljiti na sljedećim posebnim stručnim podlogama:
* prometnoj koja će osim prostora obuhvata UPU-a obuhvatiti okolni sjeverni prostor omeđen Ulicom V. Mačeka i Prilazom V. Holjevca (brza cesta)
* urbanističko – arhitektonskoj – koja treba, s obzirom na važnost same lokacije (križanje važnih ulica, osobito najprometnije brze ceste), ponuditi vrstan i prepoznatljiv identitet, a treba biti pribavljena provedbom urbanističko-arhitektonskog natječaja iz Članka 159. Stavka 1. Alineje 1. Točke 10“

**stajati tekst;**

„ (10) **UPU “Nazorova**” (10)

* Prostorno – plansko rješenje treba temeljiti na sljedećim posebnim stručnim podlogama:
* prometnoj koja će osim prostora obuhvata UPU-a obuhvatiti okolni sjeverni prostor omeđen Ulicom V. Mačeka i Prilazom V. Holjevca (brza cesta)
* urbanističko – arhitektonskoj – koja treba, s obzirom na važnost same lokacije (križanje važnih ulica, osobito najprometnije brze ceste), ponuditi vrstan i prepoznatljiv identitet, a treba biti pribavljena provedbom urbanističko-arhitektonskog natječaja iz Članka 159. Stavka 1. Alineje 1. Točke 4“

**IV.**

Na kartografskom prikazu broj 4. u grafičkom dijelu koji je sastavni dio Odluke, pod Naslovom „Uvjeti za korištenje, uređenje i zaštitu prostora, 4.4. Obveza izrade dokumenta uređenja prostora“, u tumaču znakovlja potrebno je umjesto teksta:

„rekonstrukciju i uređenje Trga na sjevernom uglu ulice kralja Tomislava i prilaza V. Holjevca (brze ceste), Trga Josipa Broza te dvaju pješačkih pothodnika koji ih povezuju“

**stajati tekst:**

„za uređenje i izgradnju središnjeg dijela glavne gradske osi u Karlovcu“

**V.**

Ovaj Ispravak objavit će se u Glasniku Grada Karlovca.

UPRAVNI ODJEL ZA

PROSTORNO UREĐENJE I

POSLOVE PROVEDBE DOKUMENATA

PROSTORNOG UREĐENJA

KLASA: 350-02/20-03/01

URBROJ: 2133-1-05/03-24-163

Karlovac, 16.10. 2024.g.

PROČELNICA

Vesna Ribar, dip.ing.građ., v.r.

**AUTOTRANSPORT**

**KARLOVAC**

**214.**

A paper with black text

Description automatically generated

A paper with text on it

Description automatically generated

A paper with text on it

Description automatically generated

A paper with text on it

Description automatically generated

GLASNIK GRADA KARLOVCA - službeni list Grada Karlovca

Glavni i odgovorni urednik: Vlatko Kovačić, mag. iur., viši savjetnik za pravne poslove i poslove gradonačelnika, Banjavčićeva 9, Karlovac; tel. 047/628-105

Tehnička priprema: Upravni odjel za poslove gradonačelnika